
VENDIM 

Nr. 418, datë 15.6.2022
PËR MIRATIMIN E NDRYSHIMIT TË STATUSIT NGA KATEGORIA E RESURSIT “TOKË BUJQËSORE” NË “TOKË URBANE”, TRUALL, PËR SIPËRFAQEN 70.5 m2, PJESË E PASURISË ME NUMËR 371/17, ZONA KADASTRALE 2259, BASHKIA MEMALIAJ

Në mbështetje të nenit 100 të Kushtetutës dhe të pikës 5/2, të nenit 11/1, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave
VENDOSI:

1. Miratimin e ndryshimit të statusit nga kategoria e resursit “tokë bujqësore” në “tokë urbane”, truall, për sipërfaqen 70.5 (shtatëdhjetë pikë pesë) m2, pjesë e pasurisë me numër 371/17, zona kadastrale 2259, Bashkia Memaliaj, për ndërtimin e strukturës “Magazinë për grumbullimin e produkteve bujqësore”, sipas certifikatës së pasurisë, hartës treguese dhe lidhjes nr. 1, që i bashkëlidhen këtij vendimi dhe janë pjesë përbërëse të tij.
2. Drejtoria e Administrimit dhe e Mbrojtjes së Tokës, qarku i Gjirokastrës, të pasqyrojë në dokumentacionin kadastral (LN) ndryshimin e resursit nga “tokë bujqësore” në “tokë urbane”, për sipërfaqen ndërtimore, sipas lidhjes nr. 1, të pasurisë me numër 371/17, zona kadastrale 2259, Bashkia Memaliaj. Drejtoria Vendore e Agjencisë Shtetërore të Kadastrës Tepelenë të bëjë ndryshimin e llojit të pasurisë në certifikatën dhe kartelën e pasurisë, sipas të dhënave të pasurisë.

3. Ngarkohen Ministria e Bujqësisë dhe Zhvillimit Rural, Drejtoria e Administrimit dhe Mbrojtjes së Tokës në Këshillin e Qarkut të Gjirokastrës, si dhe Drejtoria Vendore e Agjencisë Shtetërore të Kadastrës Tepelenë për zbatimin e këtij vendimi.

Ky vendim hyn në fuqi pas botimit në Fletoren Zyrtare.
ZËVENDËSKRYEMINISTËR

Arben Ahmetaj

LIDHJA NR. 1

	Nr. rendor
	Qarku
	Bashkia
	Zona kadastrale
	Adresa e pasurisë
	Numri i pasurisë
	Sipërfaqja m2
	Sipërfaqja ndërtimore m2
	Emërtimi i strukturës

	1
	Gjirokastër
	Memaliaj
	2259
	Krahës i Poshtëm
	371/17
	5700
	70.5
	“Magazinë për grumbullimin e produkteve bujqësore”.

